Italo disco

L'Italo disco es un genre musical derivat del disco que, coma son nom l'indica, es nascut en Itàlia a la fin de las annadas 1970. Lo tèrme italo disco es atribuït a Bernhard Mikulski, lo fondator del labèl discografic alemand ZYX Music : aquela apellacion a aital servit dins un primièr temps a comercializar l'estili en defòra d'Itàlia. L'italo disco es en seguida vengut un genre musical vertadièr.

A la fin de las annadas 1970 e a la debuta de las annadas 1980, d'unes artistas disco italians (coma mantuns autres grop e cantaires europèus al meteis periòde), obtenon de succès dins las discotècas americanas, en particular a Chicago e a Detroit. Per passar la barrièra de la lenga, los productors italians de disco van recrutar cantaires anglofòn, quite d'alhors a los anar directament cercar dins un país anglofòn. Aital, l'Italian Giorgio Moroder foguèt lo productor en 1977 de la cançon I feel Love de la cantaira de disco de soca afro-americana Donna Summer, cançon fondamentala dins l'istòria de l'italo disco pr'amor que foguèt justament lo primièr tube de disco « electronic » jogat a cent del cent al sintetizor. 

Après aqueste resson dins la fin des las annadas 1970 en America, l'italo disco ven en seguida dins las annadas 1980 un genre fòrça popular en Itàlia e dins d'autres païses d'Euròpa, ambe un pic de popularitat entre 1983 e 1986. L'italo disco desapareis cap a 1989, probablament pr'amor de la concurréncia de la house music que li succedís entre 1987 e 1990, e que n'es estat d'alhors una de las influéncias.
L'italo disco èra caracterizat per un son fòrça sintetic. Es a n'aquel títol mai electronic que lo disco « classic » e deriva puslèu dels artistas que dins lo disco privilegiavan l'emplec principal del sintetizor. Coma exemples d'artistas de disco  « sintetic » que son a la sorga del son de l'italo disco de caps 1977-1978, en mai de Giorgio Moroder jà evocat, se pòt citar tanben los franceses Cerrone (que d'alhors es d'origina italiana) e lo grop Space. 

Aital, quitament se l'italo disco es contemporanèu de la synthpop ambe la quala pòt i aver confusion, en realitat l'italo disco es, coma son equivalent american la hi-NRG, un derivat dirècte del jos genre « sintetic » del disco, mentre que la synthpop ela es un jos genre de la new wave britanica, a n'aquel títol un derivat indirècte de la musica electronica del grop alemand Kraftwerk. De segur, la musica de Kraftwerk avent de tot biais jogat un ròtle indenegable dins l'usatge del sintetizor en çò de d'unes artistas disco, la parentat musicala entre la synthpop e l'italo disco deu pas res a l'azard, mas vertadièrament a d'originas e d'influéncias comunas. 

L'italo disco foguèt fòrça criticat, en Itàlia en particular, pr'amor que lo genre èra percebut coma lo resultat de l'opression culturala anglofila americana sus la cultura italiana vist que, per se poder exportar, i a agut una causida « comerciala » assumida dels productors d'aquela musica de recrutar de cantaires anglofòns per evitar d'aver a emplegar la lenga italiana, jutjada « mens vendeira ». D'aquel ponch de vista e de pr'amor de sa natura (musica ibrida entre la synthpop e lo disco), l'italo disco es de còps percebut coma un simple jos genre local (Italian) de la hi-NRG americana, en avent pasmens generalament una velocitat de la ritmica mai lenta que la dicha hi-NRG vertadièra.

Lista d'artistas d'italo disco
 Baltimora
 Alberto Carrara
 Casco
 Den Harrow
 Valerie Dore
 Finzy Kontini
 Michael Fortunati (autor, compositor e cantaire nascut en Itàlia, ça que la basat en França)
 Klein + M.B.O.
 Koto
 Fun Fun
 Gazebo
 Ken Laszlo
 La Bionda
 Gary Low
 Sandy Marton
 Miko Mission
 Moon Ray, Topo & Roby
 Giorgio Moroder
 My Mine
 P. Lion
 Ryan Paris
 Pink Project
 Pino D'Angiò
 Silver Pozzoli
 Raf
 Ricchi e Poveri
 Righeira
 Sabrina
 Savage
 Scotch 
 Spagna

Lista de qualques tròces emblematics de l'italo disco

AnnadaArtistaTròç1978 La Bionda  One for You, One for MeGiorgio Moroder  Chase1979 La Bionda  Bandido1980Pino D'Angiò  ‘Ma quale idea1981 La Bionda  I wanna be your loverRicchi e Poveri  Sarà perché ti amo1982Klein + M.B.O.  Dirty TalkGary Low  You Are A DangerRicchi e Poveri  Made in Italy 1983 Alberto Carrara  Disco King Casco  Cybernetic LoveFun Fun  Happy StationGazebo  MasterpieceI Like ChopinMy Mine  Hypnotic TangoP. Lion  Happy ChildrenRyan Paris  Dolce VitaRigheira  Vamos a la playa1984 Alberto Carrara  Shine on DanceFun Fun  Colour My LoveGazebo  Love in Your EyesP. Lion  DreamRaf  Self ControlRicchi e Poveri   Voulez-vous danserRigheira  No Tengo DineroSavage  Don't Cry Tonight1985 Baltimora  Tarzan BoyDen Harrow  Future Brain Valerie Dore  Get CloserThe NightFinzy Kontini  Cha cha chaKoto  VisitorsKen Laszlo  Hey Hey GuySandy Marton  People from IbizaMiko Mission  How Old Are You?Moon Ray  ComancheroRyan Paris  Fall in LoveSilver Pozzoli  Around my dreamSavage  Only YouScotch  Disco BandTake Me UpTopo & Roby  Under the Ice1986 Den Harrow  Bad BoyCharlestonKen Laszlo  TonightSandy Marton  Exotic and eroticSpagna  Easy Lady1987 Sabrina  Boys (Summertime Love) Spagna  Call MeDance dance1988 Sabrina  Hot GirlAll of meVoulez-vous coucher avec moi (Lady Marmalade)Spagna  Every Girl and Boy Topo & Roby  Set on Fire1989 Spagna  I wanna be your wife

Vejatz tanben
 Disco
 Hi-NRG
 Synthpop
 New wave

Categoria:Genre musical
Categoria:New wave (musica)
Categoria:Pop